14 ઓક્ટોબરના અકબર ભારત પરત ફર્યા હતા. દિલ્હી એરપોર્ટ પર તેમણે પત્રકારોને જણાવ્યું હતું કે તેઓ બાદમાં આ મામલે નિવેદન જાહેર કરશે. રવિવારે સાંજે અકબરે તમામ આક્ષેપોને નકાર્યા હતા અને આક્ષેપો પાયાવિહોણા હોવાનું નિવેદનમાં કહ્યું હતું. તેમણે તમામ આક્ષેપો વિરુદ્ધ કાયદાકીય લડત લડવાનું જણાવ્યું હતું. જો કે પ્રિયા રામાણીના સમર્થનમાં અન્ય મહિલાઓએ પણ સાથ આપ્યો હતો અને લગભગ બે ડઝન જેટલી મહિલાઓએ અકબર પર આક્ષેપો કર્યા હતા. જેને પગલે ચારેતરફથી ઘેરાયેલા અકબરે આખરે બુધવારે વિદેશ રાજ્યમંત્રી પદેથી રાજીનામું ધરી દેવું પડ્યું હતું.